Държавен вестник, бр. 64, 2003 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  64
те, посочени в чл. 4 ЗТФ, е пряко свързано с осъ-
ществяване на партийната политика в областта
на социалистическата култура и изкуство.
В чл. 4 ЗТФ са конкретизирани по вид и раз-
мер източниците на приходи за творческите
фондове—отчисления в размер на 2 % от въз-
награжденията за творчески труд на физически
лица и вноски, формирани като процент от при-
ходите на юридически лица, посочени в закона.
По силата на делегацията по чл. 5 ЗТФ МС е
извършил разпределение на тези парични сред-
ства, като е определил в какъв процент отделни-
ят творчески съюз, респ. КК, ще се ползва от тях.
При това разпределение е съобразена и разпо-
редбата на ал. 2 на чл. 5 ЗТФ, а именно—нужди-
те и дейността на съответния съюз и приноса на
членовете му в различните дейности, от които
са предвидени вноски и отчисления.
Целта и начинът, по който в ЗТФ е регламен-
тирано финансирането на творческите фондове
при творческите съюзи и при КК, са в тясна връз-
ка с конкретните обществено-икономически ус-
ловия, чиято радикална промяна е правно закре-
пена с приемането на Конституцията от 1991 г.
До влизане в сила през 1999 г. на ЗЗРК обаче не
е съществувала друга приложима правна уредба
за тези специфични обществени отношения, по-
ради което няма основание да се приеме, че ЗТФ
е отменен по силата на непосредственото отме-
нително действие на конституционните норми
спрямо противоречащото им заварено право.
Аргумент в подкрепа на това е и обстоятелство-
то, че през 1998 г. е извършено изменение на за-
кона—отменен е чл. 6, предвиждащ освобожда-
ване на имотите на творческите съюзи и вноски-
те и отчисленията по чл. 4 от данъци и такси.
С обнародвания на 1.VI.1999 г. ЗЗРК се оп-
ределят основните принципи и приоритети на
националната културна политика. В съответст-
вие с конституционно прогласените начала на
политически и духовен плурализъм и свободно
развитие на изкуствата и основните права и
задължения на гражданите законът прогласява
демократизма на културната политика, свобо-
да на художественото творчество и недопуска-
не на цензура. В чл. 2, т. 3 от с.з. изрично е уста-
новен принципът на равнопоставеност на твор-
ците и културните организации.
Новата правна уредба определя творческите
съюзи като доброволни сдружения с нестопанска
цел, които обединяват лица, извършващи сродна
творческа дейност в областта на културата—
чл. 10, ал. 2 ЗЗРК. Участващите в настоящото
производство заинтересувани страни са юриди-
чески лица, осъществяващи дейност в частна полза
по смисъла на чл. 2, ал. 1 ЗЮЛНЦ, тъй като цели-
те на сдруженията са в защита интересите на
членовете им. Правният статут на творческите
съюзи не дава възможност за подпомагане от
страна на държавата с финансови и икономичес-
ки облекчения, както това предвижда чл. 4
ЗЮЛНЦ за юридическите лица, определени за
извършване на общественополезна дейност.
Държавните културни институти, каквито са
жалбоподателите, се финансират от бюджета
на Министерството на културата изцяло или час-
тично, със средства от общинските бюджети,
въз основа на сключени договори с МК или с
участието на други юридически или физически
лица—чл. 5, ал. 2 ЗЗРК.
Със ЗЗРК бе създаден Национален фонд
“Култура” като юридическо лице на извънбю-
джетна сметка със седалище София. Подробна-
та регламентация на правния режим, при който
действа този фонд, предвижда средствата за него
да се набират и от субсидия, определена в Зако-
на за държавния бюджет на Република Бълга-
рия за съответната бюджетна година. Възпри-
етият от новия специален закон принцип на рав-
нопоставеност на културните организации и
творците, изразен в чл. 33, ал. 1, дава възмож-
ност за получаване на средства от фонда да
кандидатстват всички културни организации,
вкл. и такива с нестопанска цел.
Действащата правна уредба на финансовото
подпомагане на културата е в съответствие с
конституционните изисквания за законоустано-
веност на публичните финансови задължения на
гражданите и организациите. Последователно е
проведен принципът на прозрачност и контрол
при натрупването и разходването на бюджетни-
те средства, необходими в тази област на общес-
твения живот. На практика с това се преустано-
ви възможността по чл. 7 и 8 от наредбата бю-
джетни средства под формата на вноски да се
предоставят от културни институти на други
организации. Прекратено бе функционирането
на творческия фонд при бившия Комитет за
култура. В резултат на дълбоките икономичес-
ки промени и ориентацията към пазарно сто-
панство юридическите лица, адресати на наред-
бата, промениха правния си статут. Поради но-
вия правен режим на финансиране на културна-
та дейност и творци Министерството на финан-
сите е отказало да упражни правомощието си по
чл. 8, ал. 3 ЗТФ за съгласуване разпоредбите по
набиране, разходване и отчитане на средствата
на творческите фондове, съдържащи се в уста-
вите на творческите съюзи.
По изложените съображения Върховният
административен съд—петчленен състав, при-
ема, че обжалваната Наредба за разпределяне
на източниците за средствата на творческите
фондове противоречи на чл. 2, чл. 5, ал. 2, чл. 10,
ал. 2, чл. 24 и 33 от Закона за закрила и разви-
тие на културата и целта на закона, което пред-
ставлява основание по чл. 12, т. 4 и 5 ЗВАС за
отмяната є като незаконосъобразна.
Водим от горното и на основание чл. 23 ЗВАС
Върховният административен съд, петчленен
състав,
Р Е Ш И :
Отменя изцяло като незаконосъобразна На-
редбата за разпределяне на източниците за сред-
ствата на творческите фондове, приета с ПМС
№ 35 от 22.ХII.1972 г. (ДВ, бр. 34 от 1973 г.).
Решението не подлежи на обжалване и вли-
за в сила от деня на обнародването му в “Дър-
жавен вестник”.
Председател: Владислав Славов
42548